
Svetový deň rakoviny - 4.  február         
Ľudský vek sa stále predlžuje a zároveň narastá počet pacientov s kardiovaskulárnymi a onkologickými ochoreniami. Zatiaľ čo moderná medicína úspešne lieči pacientov s chorobami srdca, onkologická choroba je na poprednom mieste v tabuľke príčin úmrtnosti. Takmer niet rodiny, kde by táto choroba nezanechala svoje stopy. 

Podľa Správy o zdravotnom stave obyvateľstva SR za roky 2003-2005 sa u nás od roku 2003 udržiava úmrtnosť pod úrovňou desať úmrtí na tisíc obyvateľov ročne. Medzi príčinami úmrtí dominujú s 54,5 percenta choroby obehovej sústavy, nasledujú nádorové ochorenia s 22,3 percenta, poranenia, otravy a iné vonkajšie príčiny s 5,9 percentami a choroby dýchacej sústavy s 5,4 percenta. Stredná dĺžka života, ktorá vyjadruje zdravotný stav i úroveň zdravotníctva v krajine, sa u nás pomaly zvyšuje - u mužov je aktuálne 70,3 roka, u žien 77,8 roka. V rámci Európy je to priemer - Slovák sa dožije v priemere o osem rokov menej ako Švéd a Slovenka o päť rokov menej ako Francúzka.

Čo je to rakovina?

Rakovina je neobmedzené a nekontrolovateľné množenie buniek telu vlastných, ktoré sa vymanili zo zákonitostí, kontrolných systémov a mechanizmov organizmu. Stane sa tak vtedy, ak sa normálna, zdravá bunka vplyvom rôznych okolností premení na rakovinovú.

Dnes vieme, že v pozadí rakovinovej premeny normálnej bunky sú tzv. onkogény. Sú to krátke segmenty – časti nukleových kyselín, ktoré sú základnou genetickou a funkčnou podstatou bunkového jadra. Onkogény sú vo všetkých bunkách ľudsého organizmu, ale v neaktívnej forme. Za istých okolností sa však neaktívny a neškodný onkogén môže aktivovať. Vtedy začne vysielať signály – informácie, ktoré zmenia normálnu bunku na rakovinovú. Aktiváciu onkogénov môžu spôsobiť chemické rakovinotvorné látky – tzv. karcinogény (napr. decht v cigaretovom dyme, ktorý je najzávažnejším a najrozšírenejším karcinogénom na svete, rôzne druhy žiarenia alebo aj niektoré vírusy).  

( Rakovina nepostihuje len ľudí, ale veľmi často sa vyskytuje aj v živočíšnej i rastlinnej ríši.

( Zhubné nádory nie sú ochorením modernej doby. Zistili sa už aj na egyptských a juhoamerických múmiách, ba dokonca aj v kostiach dinosaurov.    

( Z rôznych výskumov je známe, že príčinou úmrtia na rakovinu je nevyvážená strava (35%), tabak (30%), vírusové infekcie (10%), alkohol (4%) a fyzikálne faktory (slnko 3%).

Základné informácie o normálnej a rakovinovej bunke

V našom tele sa nachádza okolo 50 miliárd buniek, ktoré zahŕňajú asi 200 rozdielnych bunkových typov. Slúžia na rôzne účely, majú rôzne tvary, veľkosť a najmä funkcie (svalové, kožné, pečeňové, nervové bunky a podobne). 

(Aj maličký nádor, ktorý váži len jeden miligram, obsahuje asi 1 milión buniek.

Benígny nádor

Ak sa masa buniek ohraničí, opúzdri a nemá snahu deliť sa ďalej, ide o benígny nádor. Aj v takýchto prípadoch ide o nadmerné množenie buniek, lebo kontrolný mechanizmus na zastavenie delenia nefunguje celkom správne. Nemajú vlastnosti typické pre rakovinotvorný rast. Benígne nádory, napr. myómy maternice, rôzne svalové, tukové a iné nádory, bezprostredne neohrozujú život chorého, no svojim umiestnením a veľkosťou môžu obmedzovať normálne funkcie organizmu, a preto ich treba chirurgicky odstrániť.   

Malígny nádor

Abnormálne bunky rakovinotvorného typu sa okrem neobmedzenej rastovej (deliacej) schopnosti správajú agresívne, vytvárajú zhubný – malígny nádor. Prerastajú do okolitých tkanív a orgánov, nezastavia sa ani pre kosťou a často sú schopné preniknúť do krvného alebo lymfatického riečišťa, usadiť sa v iných orgánoch a vytvárať v nich druhotné nádory – metastázy. Jedinou funkciou rakovinotvorných buniek je prežiť a svojou agresivitou si zabezpečiť priestor a živiny pre svoje delenie. Kým normálne bunky sú schopné vyprodukovať najviac 50 generácií buniek, bunky zhubného nádoru sú za priaznivých podmienok (dostatok živín) schopné deliť sa donekonečna. Zhubný nádor sa musí čo najskôr odstrániť, často aj s orgánom, v ktorom rastie.

Druhy zhubných nádorov

Podľa toho, z akých tkanív tela zhubné nádory vznikajú, delíme ich na štyri hlavné skupiny:

1. Karcinómy – vznikajú z výstelky dutých orgánov, z kože a z tkanív žľazových orgánov.

2. Sarkómy – vznikajú zo spojivového a tukového tkaniva, chrupaviek, kostí a zo svalov.

3. Nádory krvi, krvotvorných orgánov a lymfatického systému (systémové nádorové ochorenia).

4. Nádory centrálneho nervového systému (mozgu, miechy) a periférnych nervov.

Rôzne druhy rakoviny sa správajú odlišne. Niektoré rastú pomaly (aj niekoľko rokov), iné sa vyznačujú veľmi rýchlym rastom, metastazujú, sú biologicky veľmi agresívne, preto sa často zistia až v pokročilých štádiách choroby. Nie je zvláštnosťou, že sa metastázy objavia skôr, ako sa zistí prvotný nádor. Rýchlosť rastu nádorových buniek – aj s rovnakou lokalizáciou a rovnakého typu – je odlišná v závislosti od veku chorého, hormonálnych vplyvov, atď. Dnes sa už rýchlosť rastu rakovinotvorných buniek dá zistiť náročnými laboratórnymi diagnostickými metódami, čo umožňuje určiť spôsob, časový sled a dĺžku jednotlivých liečebných postupov. 

Existujú presvedčivé dôkazy, že prevencia rakoviny je možná. V skupinách migrantov, ktorí opustili krajinu s určitou úrovňou výskytu typickou pre pôvodnú vlasť, sa často už v priebehu jednej generácie tieto javy menia a dosahujú úroveň typickú pre novú krajinu.

Z toho vyplýva, že 80-90 % rakoviny sa môže pripísať vplyvom okolia a životného štýlu. I keď mnohé z týchto činiteľov nie sú zatiaľ celkom objasnené, dá sa povedať, že vznik rakoviny je až v 50 % podmienený rizikovými determinantmi. (Eur. Kódex)  

Bremeno rakoviny v Európe

V roku 2000 bolo v Európe zistených zhruba 1 892 000 všetkých druhov rakoviny (s vylúčením rakoviny kože nie melanómového typu), z toho 1 014 000 u mužov a 878 000u žien. Na rakovinu zomrelo v r. 2000 zhruba 1 155 000 ľudí, z toho 651 000 mužov a 504 000 žien. (Kódex)

V Slovenskej republike sa ročne zisťuje cca 20 000 nových ochorení na rakovinu.   

Spomedzi onkologických ochorení sú na vedúcich priečkach v počte nových prípadov u mužov zhubné nádory pľúc, kolorekta, nemelanómové nádory kože, prostaty, žalúdka. U žien sa najviac vyskytujú zhubné nádory prsníka, nemelanómové nádory kože, kolorekta, tela a krčka maternice, vaječníkov. Stúpajúci trend počtu onkologických ochorení súvisí aj s predlžovaním strednej dĺžky života a zvýšenou úspešnosťou prevencie kardiovaskulárnych ochorení, na druhej strane najmä vo vyspelých krajinách s tendenciou sedavého spôsobu života a väčšieho množstva stravy s nesprávnym zložením, vyvolávajúcej obezitu.

Rakovina vzniká nahromadením zmien – mutácií v bunkových génoch, na čo je potrebný čas, a preto sa nádorová choroba vyskytuje väčšinou u starších ľudí. Percentuálna miera, akou sa jednotlivé faktory zúčastňujú na vzniku ľudských nádorov, je na obrázku ...

Výskyt nádorovej choroby je veľmi častý, a preto ak chceme zistiť, či sa v rodine vyskytuje genetická záťaž, musíme sa pozrieť na osudy našich predkov, pokiaľ možno štyri generácie dozadu. O genetickom testovaní je potrebné uvažovať, ak sa v histórii rodiny vyskytujú nasledujúce skutočnosti:

( Nádorová choroba sa vyskytuje v mnohých rodinných generáciách.

( Opakovane sa vyskytuje rovnaký typ nádoru.

( Nádory sa vyskytujú v mladom veku.

( Vyskytujú sa nádory dvoch rôznych orgánov (napr. nádor prsníka a nádor vaječníkov).

( Nádory sa vyskytujú na obidvoch orgánoch, napr. v očiach, prsníkoch.  

Jednotlivé typy nádorov, o ktorých v súčasnosti vieme, že môžu vzniknúť v dôsledku dedičnej predispozície, sú nasledujúce:

( Nádory prsníka    

( Rodinná adenomatózna polypóza (FAP) hrubého čreva

( Dedičná nepolypózna kolorektálna rakovina (HNPCC)

( Malígny melanóm

( Retinoblastóm

( Wilmsov nádor obličiek

( Li-Fraumeniho syndróm

( Mnohopočetná endokrinná neoplázia typu 2 (MEN-2) – medulárny karcinóm štítnej žľazy

( Von Hippelov-Lindauov syndróm – nádory krvných kapilár

( Neurofibromatóza typu 1 a typu 2

( Pankreatické nádory

( Rakovina prostaty 

( Ataxia teleangiektázia

Imunita a nádory

Imunitný systém predstavuje v organizme jeden z hlavných obranných mechanizmov proti nádorom. Ak sa normálne bunky zmenia na nádorové, niektoré z antigénov na ich povrchu sa môžu zmeniť. Tieto nové alebo alterované antigény môžu aktivovať imunitné obranné mechanizmy, zahŕňajúc zabijačské T-bunky, prirodzené zabijače a makrofágy. Podľa jednej teórie hliadkujúce bunky imunitného systému vykonávajú do určitého stupňa v tele dohľad, rozpoznajú a eliminujú bunky, ktoré sa zmenili na nádorové. Nádory vznikajú, keď sa tento systém zrúti alebo je preťažený. 

2. teória:

V porovnaní s chorobami vyvolanými vírusmi a baktériami rakovina má jednu zvláštnosť. Rakovinová bunka je síce organizmu vlastná, ale od istého času sa spáva ako cudzia, začne sa rýchlo a nekontrolovane deliť. Stráca pritom charakteristické vlastnosti a prestáva plniť svoje funkcie. Zákernosť rakovinových buniek je v tom, že imunitný systém ich naďalej rozpoznáva ako vlastné a nevyvoláva proti nim žiadne obranné reakcie. Z tohto dôvodu počet napríklad leukemických buniek rýchlo narastá, postupne sa dostávajú do jednotlivých orgánov, zaplnia i kostnú dreň, kde potláčajú normálnu krvotvorbu. Stav nadbytku zhubných buniek a nedostatku zdravých funkčných krvných buniek je pre organizmus dlhodobo neúnosný.   

Výskum precíznej kontroly a rovnováhy imunitnej odpovede odhaľuje normálne a abnormálne imunitné funkcie. V budúcnosti bude pravdepodobne možné účinne potlačiť časti imunitného systému, ktoré sú zvýšene reaktívne, a stimulovať tie časti, ktoré majú zníženú reaktivitu. Takto sa získa možnosť výdatnejšie manipulovať imunitným systémom v náš prospech. 

Samovyšetrenie

Skoro každé nádorové ochorenie je vyliečiteľné, ak sa zistí v tom najvčasnejšom štádiu choroby. K tomu môže prispieť každý sám samovyšetrovaním. 

Kedy samovyšetrenie robiť?

Koža:



raz mesačne, od 20. roku života

Pery a ústna dutina:
raz mesačne, od 20. roku života

Semenníky:


raz mesačne, od 16. roku života

Prsníky:


raz mesačne, od 20. roku života

Pri vyšetrovaní prezeráme a prehmatávame kožu systematicky od vlasatej časti hlavy cez tvár, ušnice, krk, horné končatiny, trup – až po palce dolných končatín. Nezabúdame ani na nechty (môže sa pod nimi skrývať malígny melanóm).

Všímame si: 

( zmenu farby kože,

( tvorbu šupín, zatvrdlín a hrčiek na koži,

( nehojace sa defekty kože, krvácanie.

Osobitnú pozornosť treba venovať farebným znamienkam, zmene ich farby (stmavnutiu) a náhlemu zväčšeniu, prípadne krvácaniu. 

Samovyšetrenie pier a ústnej dutiny

Všímame si:

( zmenu farby a povrchu slizníc

( prítomnosť mapovitých belavých povlakov na slizniciach (leukoplakia),

( prítomnosť nehojacich sa defektov na slizniciach,

( pohyblivosť jazyka, symetriu vyplazenia,

(  kvalitu chrupu a zubných náhrad, kývanie zubov,

( zatvrdliny v podslizničnom tkanive,

( tvorbu šupín a výrastkov na červeni pery,

( prítomnosť zväčšených lymfatických uzlín na krku.

Samovyšetrenie prsníkov

( Všímame si, či je farba kože, bradaviek a dvorcov rovnaká, či koža nie je v niektorej časti prsníka vráskavá, vydutá alebo vtiahnutá, či na bradavke alebo dvorci nie sú zmeny podobné ekzému a či sa niektorá bradavka nevťahuje do prsníka alebo či z nej po stlačení nevyteká číra alebo krvavá tekutina. 

( Pozornosť venujeme aj podpazušnej jamke. Všímame si zmeny lymfatických uzlín, najmä ich veľkosť a tuhosť.  
Preventívne opatrenia

Čo treba robiť?

Nefajčiť, rozumne sa stravovať a značne obmedziť pitie koncentrovaných alkoholických nápojov. Fajčiari, odnaučte sa fajčiť. Vzdať sa tejto neresti, môže výrazne prispieť k zníženiu rizika ochorieť na rakovinu. Alkohol znižuje obranyschopnosť organizmu, čím podporuje účinok známych karcinogénov. Kombinácia alkoholu s fajčením značne zvyšuje riziko vzniku rakoviny, najmä ústnej dutiny, hltana, hrtana, pažeráka a pečene. Chronický alkoholici sú zvyčajne aj silní fajčiari.    

Pozor na slnko! Chráňte sa pred silným slnečným žiarením. Pri slnení a pri práci vo voľnej prírode treba dodržiavať určité pravidlá:

(nevystavujte sa silnému slnečnému žiareniu,

( chráňte sa ľahkým, vzdušným oblečením, 

( noste kvalitné slnečné okuliare – optik vám poradí,

( chráňte si hlavu vhodnou pokrývkou,

( používajte opaľovacie krémy a emulzie s ochranným faktorom proti ultrafialovému žiareniu. Čím je koža citlivejšia, tým vyššie číslo ochranného faktoru treba použiť. Platí to predovšetkým pre plavovlasých a rusovlasých so svetlou kožou. 

( Koža nezabúda a ak ju chronicky poškodzujeme, hrozí riziko rakoviny kože a jej najnebezpečnejšej formy – zhubného melanómu.

Treba si uvedomiť, že množstvo UV žiarenia sa zvyšuje na snehu o 85%, vo vode o 75%, na piesku o 22%, ale na lúke iba o 5%. So stúpajúcou nadmorskou výškou stúpa aj množstvo UV žiarenia. Nezabúdajte, že časť UV žiarenia prenikne na zem, aj keď je zamračené.     

Zo súvislosti medzi stravovacími faktormi a vznikom rakoviny možno odvodiť odporúčania, ktoré zmenšia riziko ochorenia na niektoré druhy nádorov:

( Vyhýbajte sa nadváhe, jedzte potraviny s nižším obsahom tukov, neodporúča sa ani vysoká spotreba mäsa a cukru.

( Jedzte denne čerstvú zeleninu, ovocie a celozrnné potraviny.

( Uprednostňujte sezónnu zeleninu a neprihrievajte zeleninu bohatú na dusičnany, napr. špenát.

( Jedzte len zriedka potraviny konzervované soľou, nakladané do soli alebo údené, ako je slanina, šunka, klobásy, údené ryby. Pri grilovaní treba bezpodmienečne zachovávať určité pravidlá, alebo prestať grilovať na drevenom uhlí. Najlepšie je grilovať na elektrickom grile s bočným ohrevom. Vtedy tuk pre grilovaní nekvapká do ohniska a nespaľuje sa. V spálenom tuku sa vytvárajú silné karcinogény, napr. benzpyrén. Do soli nakladané mäso nezohrievajte na vyššiu teplotu, teda nepečte a negrilujte. 

( Jedzte len zriedkavo jedlá ponúkané v zariadeniach rýchleho stravovania, ako sú hamburgery, zemiakové hranolky, zemiakové lupienky, langoše. Všetky obsahujú veľmi vysoký podiel tukov, niektoré aj viac ako 50%.

( Nejedzte plesňou ani hnilobou napadnuté potraviny. Niektoré plesne obsahujú karcinogény – aflatoxíny. 

Antioxidanty sú látky, ktoré sa zúčastňujú na detoxikácii cudzorodých látok – prekarcinogénov, na ochrane nukleových kyselín pred karcinogénmi a pred ničivými účinkom kyslíkových radikálov. V mnohých výskumoch sa pozorovalo zvýšené riziko nádorových ochorení zvierat i ľudí s nízkym prívodom antioxidantova súčasne sa zistil preventívny protirakovinový účinok vitamínov A, C, E, ich predstupňov beta karoténu, alfa tokoferolu a stopového prvku selénu. Ovocie, zelenina, obilniny, mlieko a mliečne výrobky patria medzi najväčších dodávateľov týchto látok. Vysokoochranný účinok vitamínu C sa zistil pre rakovinu ústnej dutiny, hltana, žalúdka, pľúc, konečníka, prsníka a najmä podžalúdkovej žľazy. Selén sa nachádza v rybách, mäse, vajciach, cibuli, cesnaku a najmä v pšenici. 

Pomerne nízky výskyt rakoviny v krajinách Stredomoria súvisí s vysokou spotrebou olivového oleja, obsahujúceho nenasýtené mastné kyseliny. 

Memento včasnej diagnostiky- 7 varovných príznakov

1. Zmena tvaru alebo farby kožnej bradavice alebo materského znamienka.

2. Zmena vo funkcii čriev alebo močového mechúra.

3. Pretrvávajúce zachrípnutie alebo kašeľ.

4. Pretrvávajúce ťažkosti pri prehĺtaní.

5. Rana, ktorá sa nehojí.

6. Krvácanie z telesných otvorov. U žien mimo menštruácie alebo po prechode.

7. Hmatateľná hrčka na tele, uzlina alebo zatvrdlina, najmä v prsníku.

Základné desatoro proti rakovine 

1. Nefajčite! Tabak je Váš nepriateľ číslo 1. Cigareta je továreň na jedy – je to časovaná bomba. Na našej planéte spôsobuje ročne asi 1 miliónu ľudí smrť na rakovinu pľúc. Fajčením ohrozujete nielen seba, ale aj svoje okolie.

2. Vyhýbajte sa alkoholu – v kombinácii s cigaretou zvyšuje riziko vzniku rakoviny ústnej dutiny, hrtana, hltana a iných orgánov.
3. Buďte opatrní pri opaľovaní. Ľudia so svetlou pleťou a svetlými vlasmi sú na slnko mimoriadne citliví. Ultrafialové lúče môžu spôsobiť rakovinu kožu – koža nezabúda. Chráňme ju ochrannými krémami a emulziami.

4. Nesprávna výživa, najmä strava bohatá na živočíšne tuky a mäso, môže prispieť k vzniku rakoviny hrubého čreva, konečníka, prsníka  a tela maternice. Jedzte veľa ovocia a zeleniny, ako aj obilnín a strukovín – obsahujú množstvo vláknin, ktoré majú ochranný účinok . 

5. Dbajte na svoju hmotnosť a neprejedajte sa.
6. Chráňte si zdravie zachovávaním bezpečnostných predpisov pri práci s materiálmi a chemikáliami, ktoré sa považujú za rakovinotvorné (azbest, vinylchlorid, surovina pre výrobu PVC, prašné prostredie, decht, ionizujúce žiarenie).

7. Bezpodmienečne vyhľadajte lekára, ak zistíte na tele nejaké nezvyčajné zmeny, zväčšené uzliny, zmenu materského znamienka, mimoriadne krvácanie, najmä z rodidiel, pri stolici a močení.

8. Rozhodne sa dajte vyšetriť, ak máte dlhotrvajúce ťažkosti ako kašeľ, zachrípnutie, zvláštne zažívacie poruchy, zmeny vo vyprázdňovaní stolice, pri močení, nevysvetliteľnú stratu hmotnosti, nehojace sa rany na perách, koži, v dutinách tela (ústa, nos).

9. Ženy by sa mali dať pravidelne vyšetriť u gynekológa – raz do roka spolu s vyšetrením cytologického steru – PAP test. 

10. Ženy by si mali pravidelne raz mesačne samy vyšetriť prsníky. Vo veku nad 50 rokov by sa mali raz za rok podrobiť röntgenovému vyšetreniu prsníkov – mamografii.   

Je dokázané, že liečba rakoviny je úspešná vtedy, keď sa choroba zistí vo včasnom štádiu. Je preto dôležité venovať pozornosť prvým príznakom a zmenám, ktoré môžu signalizovať začiatok choroby. Stáva sa však, že rakovina vyvoláva príznaky až v pokročilých štádiách choroby.

NA ZÁVER
Výskyt rakoviny neprestajne stúpa:

( môže sa vyskytnúť v každom veku

( veľa ľudí na ňu zomrie zbytočne.

Mnohých by bolo možné zachrániť, keby:

( boli dostatočne informovaní o rizikových faktoroch, ktoré sa podieľajú na vzniku rakoviny,

( sa im vedeli účinne brániť,

( sa zúčastňovali na pravidelných preventívnych prehliadkach,

( poznali včasné príznaky rakoviny,

( vyhľadali lekársku pomoc včas, aby sa mohli liečiť účinnými prostriedkami podľa najnovších lekárskych poznatkov.

Zdroj: Liga proti rakovine

Späť na  začiatok  klikni  TU
Svetový  deň  boja  proti  tuberkulóze – 24. marec
Tuberkulóza je infekčné ochorenie rozšírené na celom svete. Najviac tuberkulóznych ochorení je v rozvojových krajinách (Ázia, Afrika). 

Infekčným agensom je tuberkulózny bacil (Mycobacterium tuberculosis). Objavil ho v roku 1882 Robert Koch. 

Najčastejším spôsobom nákazy je vdýchnutie tuberkulóznych zárodkov, ktoré sa nachádzajú v okolí človeka chorého na aktívnu tuberkulózu. Pri hovorení, kašlaní, kýchaní sa dostávajú jemné kvapôčky obsahujúce tuberkulózne baktérie do okolia chorého. Druhou možnou cestou bola v minulosti cesta cez tráviacu sústavu, keď sa tuberkulózne zárodky dostávali do ľudského organizmu napr. z neprevareného mlieka tuberkulóznych kráv.

( Priebeh ochorenia

Preniknutie tuberkulóznych zárodkov do organizmu podnieti špecifickú zápalovú reakciu v organizme v mieste, kde sa zachytia. Najčastejšie sú to pľúca. Vytvorí sa ložisko, zväčšia sa príslušné lymfatické hrudníkové uzliny a vzniká obraz primárneho komplexu. Je to prvé štádium, ktoré prekonajú všetci infikovaní. U väčšiny infikovaných osôb sa za priaznivých okolností primárny komplex zahojí a človek nemusí ani pocítiť, že prekonal takúto infekciu. 

Ak sa však do organizmu dostane masívna dávka tuberkulóznych mykobaktérií a obranné mechanizmy ľudského organizmu sú oslabené alebo nedostatočné, rozvíja sa tuberkulóza ďalej. 

Z primárneho ložiska v pľúcach sa môžu tuberkulózne zárodky rozšíriť krvnou cestou do ďalších orgánov a vyvolať ich postihnutie (mozog, lymfatické uzliny, kosti, obličky). Vzniká tak obraz mimopľúcnej tuberkulózy. Aj tzv. kľudové a staré ložiská sa môžu znovu aktivovať najčastejšie u ľudí s oslabeným organizmom.

( Príznaky ochorenia – v počiatočnom štádiu nespôsobuje výrazné ťažkosti, kašeľ, pokašliavanie, znižovanie hmotnosti, strata chuti do jedla, zvýšenie teploty najmä v popoludňajších hodinách, pichanie v hrudníku, nočné potenie, zriedkavo prímes krvi vo vykašlanom spúte.

( Diagnostické možnosti

( tuberkulínový test – je to kožný test, pri ktorom sa tuberkulín vpraví do kože a keď sa osoba už raz tuberkulózou infikovala, reaguje pozitívne, čo sa prejaví vytvorením uzlíčka (infiltrátu) v mieste testu

( röntgenová snímka pľúc

( mikroskopické vyšetrenie spúta – dôkaz pôvodcu – tuberkulózne baktérie vo vykašľanom spúte 

( Liečenie tuberkulózy

Účelom liečby tuberkulózy je zničenie pôvodcu tuberkulózy. Dlhotrvajúce liečebné kúry v špeciálnych sanatóriách v minulosti sú plne nahradené liečbou modernými antituberkulotikami.

( Prevencia

( očkovanie proti tuberkulóze – BCG vakcinácia, u nás je povinné od r. 1953, očkujú sa všetci novorodenci a preočkovávajú sa vybrané skupiny obyvateľstva 

( chemoprofylaxia – preventívne podávanie protituberkulózneho lieku INH (Nidrazid) v opodstatnených prípadoch

( vyhľadávanie chorých na tuberkulózu 
Späť na  začiatok  klikni  TU
Svetový  deň  zdravia  - 7. apríl     

	2008
	Heslo: Ochrana zdravia pred klimatickými zmenami 
· Protect health from climate change“ 

· Protect health from climate change“update 

· www.who.int 

· www.euro.who.int 




	2007
	Heslo: Investícia do zdravia znamená bezpečnejšiu budúcnosť 

  Invest in health, build a safer future 

  Investícia do zdravia znamená bezpečnejšiu budúcnosť 




		
	2006
	Heslo: Chceme pracovať pre zdravie 

  Working together for Health 




	2005
	Heslo: Dajme šancu každej matke, každému dieťaťu 

  Svetový deň zdravia (7. apríl) je orientovaný na celú mladú generáciu 

  Odborníci presadzujú vznik inštitúcie komplexne zastrešujúcej starostlivosť o dieťa Make Every Mother and Child Count 




	2004
	Heslo: "Bezpečné cesty sú cesty bez nehôd" 
"Road Safety is No Accident" 




	2003
	Heslo: „Dajme šancu budúcnosti - zdravé životné prostredie pre deti


 HYPERLINK "http://www.who.sk/doc/sd_tlacovasprava.doc" tlačová správa
Shape the Future of Life: Healthy Environments for Children" 




	2002
	Heslo: „Pohybom ku zdraviu“ 
"Move for health" 




	2001
	Heslo: „Skoncujme s izoláciou chorých - Prijmime ich medzi seba“ 
"Stop exclusion – Dare to care" 




	2000
	Heslo: „Bezpečná krv sa začína u mňa – Krv zachraňuje životy“ 
"Safe blood starts with me – Blood saves lives" 



	1999
	Heslo: „Aktívne starnutie mení situáciu“ 
"Active ageing make the difference"



	1998
	Heslo: „Tehotnosť je výnimočná – urobme ju bezpečnou“ 
"Pregnancy is special – Let´s make it safe"


	 



V roku 1945 na Konferencii OSN o medzinárodnej organizácii jednohlasne schválili jej účastníci návrh Brazílie a Číny, aby sa vytvorila nezávislá medzinárodná zdravotnícka organizácia v rámci OSN. O rok neskôr v roku 1946 v New Yorku signovalo 61 štátov z celého sveta Ústavu Svetovej zdravotníckej organizácie. Československá republika patrila medzi tieto krajiny. Ústava nadobudla platnosť 7. apríla 1948, keď 26 zo 61 štátov, ktorí ju podpísali, ratifikovali svoj podpis a uložili oficiálne ratifikačné listiny u generálneho tajomníka Organizácie spojených národov. Tento dátum – 7. apríl 1948 sa uznáva za dátum vzniku Svetovej zdravotníckej organizácie. Odvtedy oslavuje Svetová zdravotnícka organizácia a s ňou celý svet v tento deň Svetový deň zdravia.

Svetová zdravotnícka organizácia každoročne vyhlasuje tému, ktorej bude Svetový deň zdravia venovaný. Témou, ktorá sa každý rok mení, upozorňuje na určité aspekty zdravia, ktorým treba venovať nemalú pozornosť.


Zdroj: WHO 

Späť na  začiatok  klikni  TU
Svetový  deň  bez  tabaku – 31. máj
Od roku 1987 sa 31. máj oslavuje z iniciatívy SZO ako Svetový deň bez tabaku, v rámci ktorého SZO informuje o nebezpečenstvách vyplývajúcich z tabaku, o obchodných praktikách tabakových spoločností a o tom, čo môžu, a mali by ľudia na celom svete robiť na ochranu zdravia a presadzovania zdravého životného štýlu v prospech seba a ďalších generácií. Heslo tohoročného dňa bez tabaku bolo Mládež bez tabaku. 
	2008
	Téma: Mládež bez tabaku
Heslo: Prerušme tabakový marketingový reťazec (článok z 22.05.2008)
Posolstvo: Úplný zákaz reklamy, propagácie a sponzorstva znižuje spotrebu tabakových výrobkov

	2007
	Smoke-free environment - Životné prostredie bez tabakového dymu - viac..
Pozvánka k príležitosti Svrtového dňa bez tabaku
viac na www.who.int
WHO EURO vydala Spravu o kontrole tabaku v Európe: The Tobacco Control Report 2007

	


	2006
	Tabak: Smrteľný v každej podobe
http://www.who.int/tobacco...

	


	2005
	Heslo: "Zdravotníci a kontrola tabaku"
Health Professionals and Tobacco Control 
  Stiahnite si plagát ku Svetovému dňu bez tabaku a Preambula kódexu nefajčenia 

  Tlačová konferencia k Svetovému dňu bez tabaku 

	


	2004
	Heslo: Tabak a chudoba

Svetový deň bez tabaku
Tlačová informácia
Európska správa o politike boja proti tabaku
Výzva pre médiá (Zákon o reklame) 1
Varšavská deklarácia pre Európu bez tabaku
WHO European Country Profiles on Tobacco Control


Zdroj: WHO

Konzumácia tabaku ochudobňuje národy:

( Ročné výdaje krajín západnej Európy na ochorenia spojené s fajčením sa odhadujú na 6 až 12 % celkových výdajov, ktoré smerujú do zdravotníctva.

( Pestovanie tabaku zaberá pôdu, ktorá sa dá využiť na pestovanie potravinových plodín, pritom zisk z pestovania tabaku je nižší než zisk z pestovania úžitkových plodín.    

Súčasné trendy

Na celom svete fajčí asi 1,1 miliardy ľudí. Očakáva sa, že do roku 2025 toto číslo presiahne 1,6 miliardy. V krajinách s vysokými príjmami je fajčenie už po desaťročia na ústupe, aj keď v niektorých skupinách obyvateľstva ešte stúpa. Naopak, v krajinách s nízkymi a strednými príjmami spotreba cigariet vzrastá. V posledných rokoch voľnejší obchod s cigaretami prispel v týchto krajinách k nárastu ich spotreby. 

Zdravotné dôsledky

Fajčenie spôsobuje smrteľné ochorenia, oslabuje a prináša extrémne vysoké riziko predčasnej smrti. Polovica dlhodobých fajčiarov zomrie kvôli fajčeniu a polovica z nich zomrie ešte v produktívnom veku, pričom stráca 20 až 25 rokov života. Choroby, ktoré súvisia s fajčením, sú spoľahlivo dokázané a zahrňujú rakovinu pľúc a iných orgánov, ischemickú chorobu srdca a iné ochorenia krvného obehu, ďalej dýchacích ciest ako je emfyzém. Fajčenie ovplyvňuje aj zdravie nefajčiarov (Prabhat, J. – Chaloupka, J.: Ako zastaviť epidémiu, Bratislava Občianske združenie Stop fajčeniu 2002)

Späť na  začiatok  klikni  TU
Svetový  deň  prevencie  samovrážd – 10. september
Samovražda je smrť, ktorá sa nemusela stať. Samovražda nie je ani tak želaním umrieť ako strach žiť. Zatiaľ čo vo svete je pomer dokonaných samovrážd medzi mužmi a ženami približne 3:1, na Slovensku dokoná život samovraždou 6,2 x viac mužov než žien. Až 82 % ľudí, ktorí dokonajú samovraždu , je v produktívnom veku. Štatistiky o samovražedných pokusoch nie sú presné, ale odhaduje sa, že ich je asi 10- násobne viac než dokonaných samovrážd (v r. 2003 zomrelo v SR následkom samovraždy 753 ľudí, tzn. viac než 2 ľudia denne).

Samovraždy sú stále obostreté závojom tabu, previnenia, pocitmi strachu, viny. Avšak práve otvorenie tejto témy, možnosť rozprávať o nej, je najdôležitejšou formou prevencie samovraždy.

Najviac ohrození sú:

( ľudia trpiaci duševnými poruchami – hl. depresiou a rôznymi typmi závislostí (alkohol!), 

( ľudia, ktorí prekonali v nedávnej minulosti závažnú duševnú traumu- napr. smrť blízkej osoby, strata zamestnania, či životného cieľa

( ľudia so závažným telesným ochorením, často spojeným s bolesťou

( ľudia, ktorí majú v okolí vzor samovraždy

( ľudia so samovražednými myšlienkami, rozprávanie o samovražde, jej plánovanie

Varovné signály

Veľakrát sa podceňujú, hlavne u mladých ľudí, často sami mladí ľudia neberú svojich priateľov vážne, keď rozprávajú o samovražde. To môže byť čiastočne spôsobené aj tým, že práve táto skupina ľudí používa rôzne ľahkomyselné, položartovné narážky, napr. po nevydarenej skúške – „asi sa zabijem“, „mám všetkého po krk“ a pod.

Verbálne varovné signály 

Otvorené verbálne varovné signály majú zvyčajne jednu z nasledujúcich foriem (chcem umrieť, ďalej už nemôžem, radšej by som bol mŕtvy, najradšej by som sa zabil, nemám už síl, keby som sa radšej nenarodil). V mnohých prípadoch sú verbálne znaky menej výrazné, ale to neznamená, že nie sú rovnako vážne (viac sa už o mňa nebudeš musieť starať, už ti viac nebudem robiť starosti, nič nemá zmysel, pochybujem, že to ešte vydržím). Všetky podobné výpovede sú dvojzmyselné, preto dôležitým indikátorom významu nejakého tvrdenia je tón hlasu a nálada hovoriaceho. Žartovanie na vážne témy môže tiež niečo signalizovať. 

Správanie ako varovný znak- rozdávanie cenných vecí je jedným z najradikálnejších varovných signálov. Správanie, týkajúce sa zariaďovania si  posledných záležitostí, ako je napr. písanie testamentu, náhle zmierenie s dávnymi nepriateľmi – môžu byť indikátormi prípravy na smrť. Iné varovné spôsoby správania sa sú vzrastajúca depresia a skľúčenosť. Zmeny treba hľadať v týchto oblastiach:

( jedenie – príliš málo alebo príliš veľa

( smutná nálada, únava

( spanie – oveľa viac ako je zvyčajné, alebo nespavosť

( starostlivosť o vonkajší vzhľad- zanedbávanie

( spoločenský život- uzatváranie do úzadia, strata záujmov

( pocity beznádeje, bezmocnosti, strata energie.


Všetky varovné signály svedčiace pre možnosť samovraždy treba brať vždy vážne. Samovražde môže najlepšie zabrániť najbližšie okolie, ktoré ohrozeného človeka najlepšie pozná. Nemusia to byť však len najbližší rodinný príslušníci, pred ktorými ohrozený svoje úmysly niekedy tají, ale aj rovesníci (hlavne v mladom veku) a spolupracovníci. 

Príčiny každej samovraždy sú unikátnou kombináciou faktorov, stresov a tráum. Patria sem rodinné problémy, falošné očakávania, neočakávané zmeny v živote. Dnešní mladí ľudia sú však vystavení nielen problémom, ktorým čelili ich rovesníci predošlých generácií, ale čelia i množstvu nových problémov (problémy s prijímaním potravy- anorexia, bulímia, nápor drog, uvoľnenie sexuálnej morálky, pretechnizovaný svet). Veľa teenagerov si nevie poradiť s tradičnými problémami, ktoré im prináša život a tým viac ani s novými, ktoré im prináša nová doba. Pocit menejcennosti a slabá mienka o sebe je jedným z problémov, ktoré môžu motivovať dospievajúcich k samovražde. Väčšina rodičov venuje málo času rozhovorom s deťmi a väčšinou je to komunikácia na báze karhanie. Ďalším dôležitým faktorom, ktorý vplýva na pocit, že nikde nepatria je pocit samoty. Špeciálna pozornosť by mala byť venovaná tým dospievajúcim, ktorí majú ťažkosti pri nadväzovaní kontaktov s rovesníkmi. 

Čo človek, ktorý pomáha ohrozenému má robiť

( snažiť sa ohrozeného počúvať, snažiť sa, aby hovoril o svojom probléme, byť chápavý

( vyjadriť mu svoju snahu pri riešení problému, prediskutovať s ním iné možnosti riešenia, ako je samovražda 

( odstrániť z dosahu ohrozeného človeka prostriedky, ktorými by si mohol ublížiť(lieky, ostré predmety, zbrane)

(dávať nevtieravé otázky, pri podozrení na samovraždu sa priamo pýtať na samovražedné myšlienky, a ak sú prítomné, aj na konkrétne plány na jej uskutočnenie

( snažiť sa získať čas

( ak je kríza akútna, vyhľadať profesionálnu pomoc- volať linku dôvery, lekársku záchrannú pomoc

( nenechávať ohrozeného samotného, ostať sním až do príchodu pomoci
( nenechať sa odhovoriť od pomoci- depresívny človek často svoj stav nedokáže posúdiť, alebo sa snaží možnosť samovraždy pred inými zapierať

( hľadať iné zdroje pomoci- povedať to iným 

Čo nemá robiť

( ukázať, že sa cíti trápne alebo pohoršene, čokoľvek by mu tento človek povedal

( hovoriť o tom, akým otrasom by bola jeho samovražda pre rodinu a priateľov, dokiaľ si nie je istý, že práve preto to chce urobiť

( hádať sa s týmto človekom, zľahčovať jeho problém

( nemal by ignorovať situáciu

( nemal by sľubovať, že zachová tajomstvo o jeho samovražedných úmysloch

( nemal by ho nechať samotného.

Všetky vedomosti sveta nemôžu nahradiť úprimný ľudský záujem. Schopnosť prejaviť empatiu je potrebná, ak chceme skutočne pomôcť človeku, ktorý sa rozhoduje medzi životom a smrťou.      

Zdroj: Liga za duševné zdravie   

Späť na  začiatok  klikni  TU
Svetový deň ALZHEIMEROVEJ CHOROBY -21. september

Výskyt tejto choroby sa v poslednom období zvyšuje. Odborníci odhadujú, že ňou trpí každý desiaty človek vo veku nad 65 rokov a približne každý druhý človek starší ako 85 rokov. 

Čo spôsobuje Alzheimerovu chorobu?

Neexistuje jedna príčina. Rozvoj ochorenia ovplyvňuje množstvo rizikových faktorov. Ohrození sú ľudia vo vyššom veku, ženy a osoby s pozitívnou rodinnou anamnézou- ľudia, ktorých rodičia či súrodenci mali Alzheimerovu chorobu, sú rizikový, ale neznamená to, že sa ochorenie u nich musí prejaviť.

V mozgu sa vytvárajú nánosy chorobne zmenenej bielkoviny, následkom čoho postupne dochádza k zániku mozgových buniek a k stenčovaniu mozgovej kôry. Alzheimerova choroba je najčastejšou príčinou demencie. 

Aké sú príznaky?

( postupná strata pamäti

( ťažkosti s vykonávaním predtým známych činností (varenie, telefonovanie) 

( neschopnosť učiť sa nové veci

( dezorientácia v čase a mieste (stratí sa na vlastnej ulici, netrafí domov, nevie ktorý je rok, mesiac, deň)

( ťažkosti s rečou, porucha komunikácie (zabúdanie slov)

( umiestňovanie predmetov na nesprávne miesto (vloží žehličku do chladničky)

( zmeny osobnosti a povahových vlastností.

Zvyčajne ide o dlhodobý proces s pomalým zhoršovaním choroby v priebehu mesiacov až rokov (v priemere 7-10 rokov).

Možnosti liečby

Liek, ktorý by toto ochorenie úplne vyliečil zatiaľ neexistuje, ale neustále rastie počet liekov, ktoré  dokážu zmierňovať a spomaľovať priebeh ochorenia, tiež zlepšiť kvalitu života pacientom, ale aj ich rodinným príslušníkom. 

Prevencia

Dôležité je zachovávať si psychickú aktivitu aj v dôchodkovom veku. Celoživotné vzdelávanie, duševné cvičenie a mozog stimulujúce aktivity – pestovanie záujmov, čítanie, lúštenie krížoviek, špeciálny tréning pamäti pod vedením odborníkov. Odporúča sa racionálna životospráva s dennými pohybovými aktivitami vo vonkajšom prostredí (napr. pešia turistika). Dôležitá je tiež prevencia úrazov hlavy, zvládanie stresových situácií, dostatočná liečba cukrovky, vysokého krvného tlaku a vysokej hladiny cholesterolu, prevencia aterosklerózy so zabezpečením dostatočného mozgového prekrvenia, výskumy poukazujú na ochranný vplyv vitamínov E, C, B.    

Pri podozrení na Alzheimerovu chorobu u seba alebo u príbuzných sa treba poradiť so svojim lekárom, psychiatrom, neurológom alebo geriatrom. Včasné rozpoznanie príznakov je veľmi dôležité.

Zdroj: Metodicko-odborná príručka pre vzdelávanie seniorov v zdravom životnom štýle, Mám 65 + a teší ma, že žijem zdravo, 
( Duševné zdravie chápeme širšie ako 2005, Liga za duševné zdravie

Svetový  deň duševného zdravia – 10. október

len neprítomnosť choroby. Pod týmto pojmom rozumieme stav duševnej, telesnej a sociálnej pohody človeka, pričom jeho významným ukazovateľom je životaschopnosť, celkový pocit zdravia, životná spokojnosť, harmónia myšlienok, pocitov, nálad a správania. Duševné zdravie človeka sa prejavuje aj v jeho zaradení sa v spoločnosti, schopnosťou získať si priateľov a nadviazať kvalitné spoločenské kontakty, rovnako aj túžbou človeka nielen prijímať, ale aj dávať.

( Duševné zdravie a pohoda závisia nielen od nášho fyzického stavu a sociálneho prostredia, ale najmä od vzťahov medzi ľuďmi v našom okolí. Nevhodné vzťahy sú najčastejším zdrojom stresu.

( Podobne, ako v prípade mnohých telesných chorôb, presné príčiny porúch duševného zdravia zatiaľ jednoznačne nepoznáme. Stres je iba jedným z činiteľov, ktoré podporujú riziko ich vzniku. Úlohu zohrávajú aj                              ( vrodené vlohy









( prekonané úrazy









( ťažké choroby

Riziko ochorenia narastá so stúpajúcim vekom. Mnohé duševné poruchy sú spôsobené poruchou chemických procesov prebiehajúcich v mozgu. 

( Cesta k duševnému zdraviu - vnútorná vyrovnanosť. Aby bol človek vnútorne vyrovnaný, je dôležité, aby zvládal tri roviny svojho života: ( vzťah k sebe,

                                                                                                 ( vzťah k druhým ľuďom

                                                                             
               ( vzťah k životu.

( V súvislosti s prevenciou duševného zdravia, pripravuje Liga za duševné zdravie každoročne jesennú kampaň – Týždeň duševného zdravia na území celého Slovenska. Cieľom kampane je upozorniť ľudí, že majú rovnaké právo na duševné zdravie ako na telesné.

Zdroj: Leták: Duševné zdravie, Telesné a duševné zdravie – spojené nádoby, Liga za duševné zdravie.
Späť na  začiatok  klikni  TU
Svetový deň osteoporózy – 20. október

( Čo je to osteoporóza?

Osteoporóza je systémové ochorenie kostí, ktoré charakterizuje úbytok kostnej hmoty a porucha štruktúry kostného tkaniva. To má za následok zvýšenie kostnej lámavosti a z toho vyplývajúce zvýšené riziko kostnej zlomeniny. Ochorenie môže postihnúť iba niektoré kosti, ale i celú kostru.

( Ako často sa osteoporóza vyskytuje a aké sú jej komplikácie?

Odteoporózou trpí v Európe vyše 25 % žien medzi 50. a 70. rokom a vyše 75 % žien nad 70 rokov. U mužov je výskyt osteoporózy podstatne nižší. Najzávažnejšou komplikáciou osteoporózy je zlomenina, ktorá vzniká často po ľahšom úraze, nezriedka i spontánne. K typickým osteoporotickým zlomeninám patria zlomeniny predlaktia, stavcov a krčku stehennej kosti. Výnimkou však nie sú ani ostatné kosti. V ostatných rokoch počet osteoporotických zlomenín výrazne narastá a odhaduje sa, že každá druhá žena nad 50 rokov utrpí niektorú z uvedených zlomenín. Zlomeniny stavcov a hlavne krčku stehennej kosti pritom môžu mať trvalé následky.  

( Ako poznáme osteoporózu?

Bolesti chrbta, dlhých kostí, zníženie výšky, „zaguľatenie“ chrbta, prudká bolesť pri    dvíhaní bremena – to sú známky, ktoré môžu upozorniť na rozvíjajúcu sa osteoporózu. Rednutie kostí však neraz prebieha mnoho rokov bez akýchkoľvek varovných prejavov a prvým príznakom môže byť až zlomenina. Osteoporóze sa preto hovorí aj tichý zlodej.    

( Čo spôsobuje osteoporózu?

Presná príčina nie je známa. K jej rozvoju však môžu prispievať nasledujúce faktory:

( ženské pohlavie – vzhľadom k úbytku pohlavných hormónov po menopauze (aj po chirurgickom odstránení oboch vaječníkov)

( Rasa – napr. černosi majú viac kostnej hmoty a preto je u nich riziko zlomeniny menšie

( Dedičné vplyvy – množstvo kostnej hmoty tiež závisí od dedičnosti

( Nedostatok telesného pohybu – cvičenie a pohyb spevňujú kosti

( Fajčenie a konzumácia alkoholu – zlý vplyv na stavbu kostí

( Vysoký príjem kofeínu – kofeín znižuje hladinu vápnika v tele

( Užívané lieky – niektoré lieky môžu pri dlhodobom podávaní spôsobiť úbytok kostnej hmoty (kortikoidy).

( Prítomnosť niektorých chronických endokrinologických, reumatických a obličkových ochorení ale aj ochorení tráviaceho traktu a pečene 

( Nízky príjem vápnika a vitamínu D  

( Nízka telesná hmotnosť a bledá pokožka s blond vlasmi

( Diagnostika osteoporózy

Základnou podmienkou tak prevencie ako aj včasnej liečby osteoporózy je najmä skorá diagnostika tohto ochorenia.

(denzitometria – presné zmeranie hustoty kosti v rizikových úsekoch skeletu, pracuje na princípe röntgenu

( špeciálne laboratórne vyšetrenia – informujú o rýchlosti úbytku kostnej hmoty

( Prevencia 

( Optimálna celoživotná fyzická aktivita – krátkodobá má veľmi malý účinok, optimálna je rýchla chôdza 1 hodinu trikrát týždenne. Dožičiť kostiam dostatok pohybu a posilovať chrbtové svalstvo,

· odstrániť z domácnosti nebezpečné nástrahy: šmykľavé podlahy a posunlivé koberce, na ktorých sa možno ľahko pokĺznuť,

· dávať pozor na neosvetlených schodoch a pridŕžať sa zábradlia,

· pri odporučení používať oporné pomôcky (paličky, barly),

· byť opatrný pri chôdzi na nerovnom teréne,

· nosiť obuv, ktorá poskytuje spoľahlivú oporu,

· vo vani a v sprche používať protišmykové podložky, vo vani si dať namontovať podporné zábradlie (oporu), 

( Zdravé stravovanie obsahujúce dostatok kalcia (minimálne 800–1000 mg denne) 

· denne dostatočné množstvo mlieka a mliečnych výrobkov, 

· spestrenie stravy rybami, makom, orechmi, sójou, veľa zeleniny,

· nekonzumovať nadmerné množstvo mäsa, soli, cukrov, ich zvýšený príjem   

môže podporovať vylučovanie vápnika a tým vznik osteoporózy,                          

( Prestať fajčiť
( Obmedziť pitie kávy a alkoholu – kofeín znižuje hladinu vápnika, alkohol znižuje vstrebávanie vápnika z čreva

( Zníženie stresu

( Užívanie vitamínu D v prípade jeho nedostatku

( Optimálne opaľovanie sa

( Substitúcia estrogénov po menopauze (aj po hysterektómii)

Prevencia zostáva naďalej základným princípom v boji s touto civilizačnou chorobou.  

Zdroj: Metodicko-odborná príručka pre vzdelávanie seniorov v zdravom životnom štýle, Mám 65 + a teší ma, že žijem zdravo, 2005.

Späť na  začiatok  klikni  TU
Svetový deň diabetu – 14. november

Svetový deň diabetu je celosvetová kampaň, ktorá sa každoročne koná za účelom zjednotenia medzinárodnej komunity chorých na cukrovku a za účelom zvyšovania povedomia o tomto ochorení, o jeho príčinách, príznakoch, liečbe a komplikáciách. Tento deň nám, bohužiaľ, tiež pripomína, že počet chorých na cukrovku sa stále zvyšuje. Je to deň, kedy sa v roku 1891 narodil kanadský fyziológ Frederick Grant BANTING. Spolu so študentom medicíny menom Charles Herbert BEST sa im podarilo v r. 1921 izolovať klinicky použiteľný inzulín z Langerhansových ostrovčekov pankreasu.

Cukrovka – diabetes mellitus je porucha látkovej premeny. Jej následkom je trvalo zvýšená hladina cukru v krvi nad normálnu hodnotu 5,6 mmol/l. Riziko vzniku cukrovky narastá vekom. 

Najčastejšie typy diabetu

( Diabetes mellitus I. typu sa objavuje v mladom veku. Je spôsobený poruchou buniek podžalúdkovej žľazy, ktoré vylučujú hormón inzulín, nevyhnutný pre správnu látkovú premenu cukrov. Ľudia s týmto typom diabetu sú odkázaní na injekčné podávanie inzulínu.

( Diabetes mellitus II. typu sa objavuje v neskoršom veku, má iný charakter. Inzulínu sa v organizme tvorí dostatok, avšak bunky organizmu naň nereagujú. Až  90 % diabetikov má tento typ cukrovky. Obdobie, keď už ochorenie prepuklo, ale chorý je bez príznakov, môže trvať i niekoľko rokov.

( Vo svete je dnes asi 150 miliónov diabetikov. V roku 1985 ich bolo asi 30 miliónov. Odhaduje sa, že ich počet vzrastie do roku 2025 na 300 miliónov najmä kvôli obezite, nezdravému stravovaniu, sedavému spôsobu života ale aj celkovému starnutiu svetovej populácie. To všetko sú rizikové faktory, ktorým je vystavený každý z nás v ktoromkoľvek veku. Riziko sa zvyšuje pozitívnou rodinnou anamnézou.

( Až 50 % ľudí vôbec nevie, že má cukrovku. Jej diagnóza sa často stanoví až po objavení komplikácií.

Po dlhšom trvaní choroby, najmä neliečenej či nedostatočne liečenej, sa  zjavujú komplikácie:

( Postihnutie malých ciev, predovšetkým obličiek a sietnice. Výsledkom tohto stavu trvajúceho niekoľko rokov je zlyhanie obličiek alebo strata zraku.

( Postihnutie veľkých ciev. Ide o arteriosklerózu, výsledkom je infarkt srdca, mozgová porážka, gangréna nohy.

( Postihnutie nervov, hlavne dolných končatín.

( Iné poškodenia. Kožné choroby, infekčné choroby a ďalšie.

Odhaduje sa, že cukrovka odčerpá z celkových financií na zdravotníctvo 5 – 10 %.             

Dodržiavanie zásad správanej výživy je základom liečby cukrovky

· jedzte pravidelne 5-6 krát denne

· ak máte kilá navyše, znížte príjem energie, najmä potravín, ktoré obsahujú veľa tuku

· nahraďte maslo a masť rastlinnými tukmi a olejmi

· vyhýbajte sa rafinovanému cukru a potravinám bohatým na cukor a ich príjem rozložte do rovnomerných dávok v priebehu dňa

· uprednostnite potraviny bohaté na vlákninu a komplexné cukry – celozrnné výrobky, strukoviny, tmavé cestoviny a ryžu

· dávajte prednosť bielemu mäsu a rybám

· jedzte veľa zeleniny aj viackrát denne

· ovocie konzumujte s mierou, pretože je bohaté na cukor.

Obmedzujte najmä

· tučné mäso a mäsové výrobky

· mliečne výrobky s vysokým obsahom tuku

· pokrmy rýchleho občerstvenia

Zdroj: Leták Cukrovka – farmac. Spoločnosť Pfizer

Späť na  začiatok  klikni  TU
Európsky  týždeň  boja  proti  drogám - 15.  novembrer
Drogová problematika svojim charakterom vyžaduje širokú multidisciplinárnu spoluprácu na rôznych úrovniach a spoločný postup organizácií a inštitúcií štátnej správy a samosprávy, vzdelávacích, výchovných, zdravotníckych a resocializačných zariadení, bezpečnostných zložiek, masovokomunikačných prostriedkov, mimovládnych, dobrovoľníckych, záujmových a svojpomocných organizácií a hnutí. Globálna povaha drogového problému vyžaduje intenzívnejšiu medzinárodnú spoluprácu.

( Protidrogová politika Slovenskej republiky je tvorená týmito základnými piliermi:

( Prevencia – aktivity zamerané na znižovanie dopytu po drogách

( Liečba – dostupnosť programov liečby závislostí pre širokú verejnosť a znižovanie zdravotných rizík

( Resocializácia – poskytovanie primeranej pomoci pri opätovnej socializácii jednotlivca

( Znižovanie ponuky a presadzovanie práva – súbor zákonných opatrení a aktivít smerujúcich k potlačovaniu ponuky drog

( Prevencie vzniku drogových závislostí

Prevencia predstavuje širokú škálu metód, foriem a spôsobov výchovného a psychologického pôsobenia zameraného na predchádzanie záujmu človeka o drogu. Jej cieľom je ovplyvňovať najmä deti a mládež v smere ich odolnosti voči droge, pretože redukciou požiadavky mládeže po droge redukujeme zraniteľnosť celej spoločnosti voči konzumácii drog. Zároveň sa prevencia zameriava na rozvíjanie sociálnych zručností, ktoré umožnia nepodliehať sociálnym tlakom, ktoré nútia mladých ľudí vziať si drogu, na utváranie životných postojov, komunikovanie s dospelými, vyhľadávanie pomoci pri riešení a prekonávaní problémov.

Dôležité je uvedomiť si, že cieľom prevencie nie je len podávanie maxima informácií bez ohľadu na to ako budú použité. Účinná prevencia musí ovplyvniť správanie v zmysle podpory zdravia, teda tak, aby deti či mladí ľudia prežili svoj život zdravo.

( Prevencia musí byť prioritou a priestorom pre rozvoj spolupráce, tvorbu a realizáciu spoločných stratégií a postupov. Jej skvalitnením obmedziť narastajúci dopyt po drogách a možnosť ponuky. Pozornosť venovať zníženiu prevalencie užívania drog, najmä mladými ľuďmi vo veku do 18 rokov.

( Výchovno-vzdelávací proces zamerať na podporu kvality života, prosociálnu orientáciu jednotlivca a zdravý životný štýl, podporu duševného zdravia a význam prevencie ochrany vlastného zdravia.

( Zvýrazniť význam výchovy vo voľnom čase ako výraznú preventívnu alternatívu k drogám. Deťom a mládeži umožniť tvorivé využívanie voľného času. Podporovať činnosť občianskych aktivít v tejto oblasti. Osobitne sa zamerať na ohrozené skupiny detí a mládeže a rodinu.

( Pozornosť sústrediť na tvorbu a realizáciu preventívnych programov, zahŕňajúcich ako legálne, tak aj nelegálne drogy. Zvýšiť vekovú hranicu prvého kontaktu s drogou a minimalizovať negatívne dôsledky ich užívania pre spoločnosť.

( Zvýšiť informovanosť širokej verejnosti o nebezpečenstve a rizikách užívania drog a účinkoch sociálneho vylúčenia jednotlivcov. Mediálne kampane zamerať na podporu regionálnych a miestnych aktivít a praktických zásahov.

( Vytvárať celospoločenské podmienky pre aktívne zapájanie sa mládeže do tvorby a realizácie preventívnych programov. Opierať sa o prijaté medzinárodné dokumenty, najmä Chartu mládeže pre 21. storočie, zamerané na znižovanie spotreby legálnych drog. Využívať pozitívny vplyv rovesníckych programov. 

Späť na  začiatok  klikni  TU
Svetový deň boja proti AIDS  - 1. december
AIDS je choroba celosvetového významu, ktorá sa priamo alebo nepriamo dotýka každého.

HIV je skratka pre vírus imunitnej nedostatočnosti človeka (Human Immunodeficiency Virus).

AIDS (Acquired Immunodeficiency Syndrome) – terminálne štádium deštrukcie imunitného systému vyvolané infekciou HIV

( Etiológia:

RNA vírus – HIV 1 a HIV 2 – infikuje bunky imunitného systému

Pre určenie štádia infekcie je dôležitá hladina CD4 lymfocytov a prítomnosť pridružených ochorení, tzv. oportúnnych infekcií. CD4 lymfocyty sú bunky imunitného systému, ktoré sú prioritne napádané vírusom, následkom čoho dochádza k ich poklesu a tým k stále väčšiemu oslabeniu odolnosti organizmu.

( Formy prenosu infekcie:

1. pohlavný styk

2. krv a krvné deriváty

3. z matky na dieťa

( Infekcia HIV sa neprenáša:

2. vzduchom, vodou, potravinami, hmyzom

3. pri bežnom spoločenskom styku

4. pri používaní spoločných predmetov, sociálnych zariadení, kúpalísk, sáun

( Priebeh nákazy

1. Niekoľko týždňov po infekcii sa niekedy objavia necharakteristické chrípkové príznaky. Tieto príznaky o krátky čas zmiznú.

2. U časti infikovaných sa vyvíja perzistentná generalizovaná lymphadenopatia (PGL). Ide o syndróm, pri ktorom dochádza aspoň v dvoch lokalitách k zdureniu lymfatických uzlín. Postihnutí majú pozitívne protilátky HIV, udávajú nadmernú únavnosť, hnačky, chudnutie, horúčky.

3. ARC (AIDS Related Complex) je súbor príznakov vyvolaných HIV, bez nádorov a oportúnnych infekcií. Pravidelne sa objavuje ťažká únava, letargia, rýchla strata hmotnosti, horúčky až 38 °C – trvajú mesiace aj dlhšie, nočné potenie, kožné zmeny. Výrazný pokles CD4 a T lymfocytov, zmeny v krvnom obraze.

4. AIDS štádium – terminálne – oportúnne infekcie (vírusové, bakteriálne, mykotické, protozoárne) a nádory (Kaposiho sarkóm, nádory lymfoidného tkaniva).

( Diagnostika

Infekcia HIV sa dá dokázať v krvi vyšetrovaného:

( zistením vlastného pôvodcu, t. j. vírusu,

( protilátok, špecifických proti vírusu HIV.

Dnes sa dôkaz vírusu používa len za osobitných okolností. Pre diagnostiku infekcie HIV sa používajú vysoko spoľahlivé laboratórne skúšky, založené na dôkaze prítomnosti anti-HIV protilátok v krvi.

( Liečebné možnosti

Úlohou terapeutického prístupu je v prvom rade zabrániť ďalšiemu množeniu HIV vírusu a infikovaniu ďalších doteraz neinfikovaných buniek podávaním protivírusových (antiretrovírusových) liekov, a tiež rôznych druhov antiinfekčných liekov slúžiacich na liečbu alebo profylaxiu oportúnnych infekcií.

( Vírus HIV je citlivý na pôsobenie tepla, inaktivovať ho možno aj bežnými dezinfekčnými prostriedkami (napr. chlórovými preparátmi, detergentami používanými bežne v domácnosti), je dosť rezistentný na ionizujúce a ultrafialové žiarenie.

( Prevencia je jedinou ochranou proti šíreniu tejto smrteľnej choroby. Každý je svojim spôsobom života zodpovedný za ďalší vývoj výskytu AIDS.  

( primárna prevencia – ovplyvňovanie myslenia

( sekundárna a terciárna prevencia – špecializované pracoviská – dispenzarizácia,

· efektívna liečba

Zdroj: Infekcia vírusom HIV – som pripravený na liečbu? Národný program boja s HIV/AIDS, 2002. 

